Analistët: Duhet një vizion i ri i rolit amerikan në çështjet botërore
Angazhimi ushtarak i Shteteve të Bashkuara në Irak e ka dobësuar ndikimin e tyre si superfuqia e vetme në botë
Analistët bien në përgjithësi dakord se Amerika do të mbetet një superfuqi botërore për një kohë të gjatë. Amerika kanë ushtrinë më të madhe në botë dhe shpenzon më shumë për mbrojtjen sesa 32 vendet më të fuqishme që radhiten pas saj, të marra së bashku. Po ashtu ky vend ka ekonominë më të madhe, dhe ka zërin kryesor në shumë institucione ndërkombëtare financiare dhe në organizata të tjera. Dhe shumë vëzhgues bien dakord se shoqëria, kultura dhe idetë amerikane lënë gjurmë në gjithë botën. Por shumë anketa të publikut ndërkombëtar tregojnë se pjesa më e madhe e botës ka qenë e pakënaqur me udhëheqjen amerikane në çështjet ndërkombëtare vitet e fundit. Edhe aleatë tradicionalë të Shteteve të Bashkuara kanë shprehur dyshime për disa vendime të politikës së jashtme që Shtetet e Bashkuara kanë marrë që pas 11 shtatorit 2001, sidomos për luftën në Irak. Stephen Kull është Drejtor i Programit të Universitetit të Merilendit për Prirjet e Politikës Ndërkombëtare. Andrew Bacevich është profesor historie dhe marrëdhëniesh ndërkombëtare në Universitetin e Bostonit. Profesori Bacevich thotë se lufta në Irak dhe ngjarje të tjera kanë nxjerrë në pah kufizimet e mbizotërimit amerikan jo vetëm nga pikëpamja ushtarake, por edhe ekonomike. Stephen Walt, profesor i Marrëdhënieve Ndërkombëtare në Universitetin Harvard bie dakord. Ai argumenton për një përdorim më të kujdesshëm të mjeteve amerikane të politikës së jashtme. Sipas profesorit Walt dhe shumë analistëve të tjerë, Shtetet e Bashkuara kanë shanse që t’u rikthehen përsëri disa praktikave të Luftës së Ftohtë kur krijonte partneritete dhe aleeanca dhe e ushtronte rolin e vet udhëheqës me maturi. Profesor Bacevich thotë se fuqizimi i Indisë dhe Kinës e ka zhvendosur epiqendrën e gjeopolitikës nga komuniteti Atlantik në Azi. Si rezultat mund të krijohen aleanca të reja shumëpalëshe. Analistët thonë se shekulli i ri kërkon një udhëheqje të fortë amerikane që konsolidon sigurinë globale, qeverisjen demokratike dhe zhvillimin ekonomik. //iç//